Nájomná zmluva č. ...../2026
uzatvorená v zmysle § 663 a násl. zákona č. 40/1964 Zb. Občiansky zákonník v platnom znení (ďalej len „Zmluva“)
Článok 1
Zmluvné strany
Prenajímateľ:		Mesto Trenčín 
Sídlo:		Mierové nám. 1/2, 911 64  Trenčín
Štatutárny orgán:		Mgr. Richard Rybníček, primátor mesta
IČO:		00 312 037
DIČ:		2021079995
Bankové spojenie:		ČSOB, a.s. korporátna pobočka Trenčín 
IBAN:		SK61 7500 0000 0000 2558 1243
VS:		...........................................
(ďalej len „prenajímateľ“)
[bookmark: _Hlk526337417]Nájomca: 		...........................................		
Sídlo:					...........................................
Zastúpený:				...........................................
IČO:					...........................................
Bankové spojenie:			...........................................
IBAN:					...........................................
Registrácia:				...........................................
(ďalej len „nájomca“)
Článok 2
Predmet nájmu
[bookmark: OLE_LINK1]Prenajímateľ ako výlučný vlastník nehnuteľností v k.ú. Trenčín – objektu kaviarne so súp.č. 8018, nachádzajúceho sa na pozemku CKN parc. č. 170/7  zastavaná plocha a nádvorie o výmere 15 m2  a prislúchajúcej terasy nachádzajúcej sa na pozemku časť CKN parc.č. 170/5  zastavaná plocha a nádvorie o výmere 22 m2 (ďalej spoločne len „predmet nájmu“), prenecháva tieto na dočasné užívanie nájomcovi. 
Článok 3
Účel nájmu
[bookmark: OLE_LINK2]Prenajímateľ prenecháva predmet nájmu uvedený v článku I. tejto Zmluvy na dočasné užívanie nájomcovi za účelom prevádzkovania kaviarne s možným predajom drobného občerstvenia v súlade s príslušnými povoleniami Regionálneho úradu verejného zdravotníctva. Vizualizácia predmetu nájmu tvorí Prílohu č. 1 tejto Zmluvy. 
Článok 4
Doba nájmu
Nájomná zmluva sa uzatvára na dobu neurčitú, s účinnosťou odo dňa nasledujúceho po dni jej zverejnenia v súlade s § 47a ods. 1 zákona č. 40/1964 Zb. Občiansky zákonník. 
Článok 5
Cena nájmu
1. Zmluvné strany sa dohodli, že prenájom nehnuteľností uvedených v článku 2 tejto Zmluvy bude vo výške ................... € ročne za celý predmet nájmu, v súlade s výsledkom obchodnej verejnej súťaže. Nájomné je splatné vopred na celý kalendárny rok vždy k 31.01. bežného roka na účet prenajímateľa uvedený v záhlaví tejto Zmluvy.  
2. Nájomné za rok 2026, t.j. za obdobie od účinnosti tejto Zmluvy do 31.12.2026, bude započítané s finančnou zábezpekou uhradenou v súlade s podmienkami obchodnej verejnej súťaže. Prípadný nedoplatok na nájomnom za rok 2026 po započítaní s finančnou zábezpekou podľa predchádzajúcej vety uhradí nájomca do 15 dní odo dňa nadobudnutia účinnosti tejto zmluvy.
1. V prípade ak bude nájomca v omeškaní s platením nájomného, prenajímateľ má nárok na úrok z omeškania vo výške 0,3 %  z dlžnej sumy za každý, aj začatý  deň omeškania.
1. V prípade schválenia nového predpisu o oceňovaní nehnuteľností, alebo ak bude iná cena schválená Zásadami hospodárenia a nakladania s majetkom mesta Trenčín, resp. Všeobecne záväzným nariadením Mesta Trenčín, nájomca sa zaväzuje uzatvoriť dodatok k nájomnej zmluve, prípadne novú nájomnú zmluvu, v opačnom prípade si Mesto Trenčín vyhradzuje právo od tejto zmluvy odstúpiť. 
1. Nájomné sa bude každoročne zvyšovať o percentuálny prírastok priemernej ročnej miery inflácie zverejnenej Štatistickým úradom Slovenskej republiky za prechádzajúci kalendárny rok, zmena nájomného bude účinná vždy od 01. januára nasledujúceho roka; v prípade deflácie sa nájomné znižovať nebude. 
Článok 6
Skončenie nájmu
1. Nájom nehnuteľností zaniká:
0. písomnou dohodou zmluvných strán
0. písomnou výpoveďou zo strany prenajímateľa alebo nájomcu bez uvedenia dôvodu
0. písomným odstúpením od Zmluvy.
1. Ktorákoľvek zo zmluvných strán je oprávnená túto zmluvu vypovedať aj bez uvedenia dôvodu, avšak prenajímateľ je oprávnený toto právo uplatniť a Zmluvu vypovedať bez uvedenia dôvodu najskôr po uplynutí 2 rokov odo dňa nadobudnutia účinnosti tejto Zmluvy. Výpoveď musí byť písomná a doručená druhej zmluvnej strane v súlade s článkom 7 tejto Zmluvy. Výpovedná doba je trojmesačná a začne plynúť od prvého dňa mesiaca nasledujúceho po doručení výpovede druhej zmluvnej strane. 
1. Prenajímateľ je oprávnený odstúpiť od tejto Zmluvy v prípade ak:
1. nájomca užíva predmet nájmu v rozpore s účelom podľa čl. 3 tejto Zmluvy,
1. nájomca je v omeškaní s úhradou nájomného po dobu viac ako 30 dní po splatnosti, 
1. nájomca užíva predmet nájmu v rozpore s touto zmluvou, a to napriek predchádzajúcemu písomnému upozorneniu zo strany prenajímateľa, a tento nedostatok neodstráni v lehote poskytnutej prenajímateľom v písomnom upozornení, ktorá nesmie byť kratšia než 7 dní,
1. nájomca neposkytne súčinnosť potrebnú pre vykonanie kontroly predmetu nájmu prenajímateľom, v zmysle čl. 8 bodu 3. tejto Zmluvy,
1. nájomca nedodrží podmienky nájmu uvedené v čl. 8 bod 4. a 5. tejto Zmluvy.
1. Nájomca je oprávnený od tejto Zmluvy odstúpiť v prípade, ak predmet nájmu sa stane bez jeho zavinenia nespôsobilý na účel užívania podľa čl. 3 tejto Zmluvy. 
1. Podmienkou pre uplatnenie práva odstúpiť od zmluvy podľa ods. 3 písm. a), d) a e) je predchádzajúce písomné upozornenie druhej zmluvnej strany na porušenie tejto Zmluvy a márne uplynutie lehoty, nie kratšej ako 3 dni, poskytnutej v písomnom upozornení na odstránenie tohto porušenia. 
1. Nájomca odovzdá po ukončení Zmluvy predmet nájmu prenajímateľovi v stave, v akom sa bude nachádzať ku dňu ukončenia zmluvy, avšak nie v stave horšom, ako bol pri prevzatí predmetu nájmu nájomcom, s prihliadnutím na obvyklé opotrebenie.
Článok 7
Doručovanie
1. Zmluvné strany sa dohodli, že akákoľvek písomná komunikácia, vrátane právnych úkonov podľa tejto Zmluvy, je platne doručená, pokiaľ je doručená na kontaktné adresy a čísla uvedené v záhlaví Zmluvy alebo na adresu Nájomcu uvedenú ku dňu odoslania zásielky v obchodnom registri alebo živnostenskom registri (pokiaľ nebola riadne písomne oznámená zmena týchto údajov). 
2. Písomnosti sa považujú za doručené:
a) v prípade osobného doručovania, resp. doručovania prostredníctvom kuriérskej služby, v okamihu odovzdania písomnosti adresátovi;
b) pri doručovaní poštou v okamihu prevzatia písomnosti adresátom. V prípade, ak si adresát písomnosť z akéhokoľvek dôvodu neprevezme, dňom doručenia je deň doručenia vrátenej zásielky späť odosielateľovi, a to aj vtedy, ak ten, kto je oprávnený konať za zmluvnú stranu, sa o tejto zásielke nedozvie;
c) pri odopretí prevzatia písomnosti sa považuje písomnosť za doručenú v deň odopretia prevzatia písomnosti.
3. Pokiaľ táto Zmluva vyžaduje pre urobenie určitého úkonu určitú formu, môže byť daný úkon vykonaný len v danej forme, inak nebude voči prijímajúcej strane účinný. Právne úkony, ktorými je možné ukončiť túto Zmluvu (odstúpenie) je možné urobiť len formou listu doručeného osobne alebo doporučene poštou.
Článok 8
Práva a povinnosti zmluvných strán
1. Nájomca je oprávnený užívať predmet nájmu len na účel zmluvne dohodnutý, t.j. výlučne ako kaviareň, s možným predajom drobného občerstvenia, v súlade s príslušnými povoleniami Regionálneho úradu verejného zdravotníctva.
1. Nájomca berie na vedomie, že objekt bol spolufinancovaný z Programu Slovensko, v rámci projektu s názvom „Revitalizácia Ul. 1. mája Trenčín“, s kódom v ITMS+401501C338, z výzvy PSK-MIRRI-011-2024-UMR-EFRR – Výzva na predkladanie žiadostí o nenávratný finančný príspevok na Európske hlavné mesto kultúry 2026. 
1. Nájomca sa zaväzuje strpieť výkon kontroly/auditu súvisiaceho s dodávaným tovarom, službami a stavebnými prácami  projektu špecifikovaného v ods. 2 tohto článku po dobu 5 rokov počas udržateľnosti projektu, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. V prípade porušenia ktorejkoľvek z povinností podľa tohto odseku, t.j. najmä v prípade ak nájomca neumožní vykonanie kontroly/auditu, je Nájomca povinný uhradiť zmluvnú pokutu vo výške 1000,00 € za každé takéto porušenie, a to aj opakovane. 
1. Nájomca sa zaväzuje dodržať nasledujúce podmienky týkajúce sa reklamy, mobiliáru a vizuálu terasy prislúchajúcej k objektu kaviarne:
a) v exteriéri objektu je možné umiestniť len jedno voľne stojace reklamné zariadenie prenosné (napr. typu A) s max. výškou 120 cm a max. šírkou 80 cm; na objekt nie je možné umiestňovať prídavné reklamné nosiče ako vývesné štíty, vlajočky, tabule a pod.; 
b) prekrytie terasy, resp. slnečníky na terase môžu byť len jednofarebné (bez pásikov, ornamentov a pod.), v odtieňoch svetlej farby – v škále medzi bielou, bledobéžovou a bledosivou; na poťah je možné umiestniť iba logo prevádzky. Reklamné logá (značky dodávateľov nápojov a pod.) môžu byť vedené iba na 10% povolenej plochy; na ostatných vonkajších zariaďovacích predmetoch (obrusy, popolníky a pod.) nesmú reklamné logá zaberať plochu väčšiu ako 10% z celkovej plochy predmetu, na ktorom sú umiestnené; povrch pódia terasy nesmie byť prekrytý kobercami, umelou trávou a podobnými materiálmi; 
c) mobiliár v exteriéri nesmú tvoriť štandardné plastové záhradné stoličky a stoly, umelý materiál je možné použiť iba pri dizajnovom vonkajšom nábytku; preferované materiály mobiliáru sú drevo, kov a ich kombinácie.
1. Nájomca sa zaväzuje dodržať podmienky týkajúce sa nakladania s odpadom:
a) najneskôr do 30 dní od otvorenia prevádzky je nájomca povinný v zmysle zákona o miestnych daniach a miestnom poplatku za komunálne odpady a drobné stavebné odpady č. 582/2004  Z.z.  (ďalej len „KO a DSO“) a VZN č. 14/2013 o miestnych daniach a miestnom poplatku za KO a DSO sa prihlásiť na Mestskom úrade v Trenčíne  k poplatku za komunálny odpad.  Vzhľadom k umiestneniu prevádzky je  odporúčaný vrecový systém zberu a poplatku. Podrobnejšie informácie k vrecovému systému sú upravené vo VZN č. 14/2013 o miestnych daniach a miestnom poplatku za KO a DSO a VZN č. 7/2016 o nakladaní s KO a DSO na území mesta Trenčín;
b) v zmysle zákona o odpadoch č. 79/2015 Z.z. je každá prevádzka povinná odpad, ktorý vzniká pri výkone jej podnikateľskej činnosti, triediť. Túto povinnosť je nájomca povinný zabezpečiť vo vlastnej réžii – buď prostredníctvom zmluvy s oprávnenou zberovou spoločnosťou alebo odovzdaním triedeného odpadu v zbernom dvore;
c) na terase a v tesnej blízkosti prevádzky je nutné dbať na poriadok a čistotu. Pri predaji jedla alebo tovaru „so sebou“, ktorý spôsobuje zvýšené znečistenie okolia, je nájomca povinný aktívne sa podieľať na upratovaní tohto priestoru.
1. Nájomca je povinný uzatvoriť si zmluvu na energie a služby s nájmom spojené priamo s dodávateľmi týchto služieb. 
1. [bookmark: _Hlk160795830]Nájomca je povinný sprístupniť v prípade poruchy jestvujúce inžinierske siete ich správcovi a  zabezpečiť  ich zachovanie. Je  tiež zodpovedný  za  škody, ktoré  môžu vzniknúť poruchami a poškodením inžinierskych sietí na predmete nájmu v dôsledku jeho zavinenia.
1. Nájomca je povinný bez meškania oboznámiť prenajímateľa s každou zmenou týkajúcou sa jeho údajov (sídlo, konateľ, zmena adresy, IČO, DIČ a pod.).
1. Prenajímateľ môže vykonávať kontrolu spôsobu užívania predmetu nájmu v súlade s podmienkami stanovenými v nájomnej zmluve. 
1. Nájomca nie je oprávnený prenechať do užívania predmet nájmu, alebo jeho časť tretej strane. 
1. Nájomca nie je oprávnený vykonávať akékoľvek zmeny na predmete nájmu bez predchádzajúceho písomného súhlasu prenajímateľa. 
1. S ohľadom na skutočnosti uvedené v čl. 8 ods. 2 tejto Zmluvy nie je Nájomca oprávnený bez súhlasu Prenajímateľa odstrániť žiadne vybavenie, zariadenie ani iné súčasti inštalované v Predmete nájmu, ktoré boli predmetom financovania z Programu Slovensko, v rámci projektu s názvom „Revitalizácia Ul. 1. mája Trenčín“, s kódom v ITMS+401501C338. 
1. V prípade porušenia ktorejkoľvek z povinností Nájomcu podľa ods. 10, 11 a /alebo 12 tohto článku má Prenajímateľ právo na úhradu zmluvnej pokuty vo výške 1.000,00 € za každé takéto porušenie, a to aj opakovane.
1. Nájomca je povinný počas celej doby trvania nájomnej zmluvy mať uzatvorenú poistnú zmluvu na poistenie zodpovednosti za škodu spôsobenú tretím osobám pri výkone jeho činnosti tak, aby toto poistenie pokrývalo všetky škody, ktoré nájomca spôsobí na predmete nájmu, bez ohľadu na spôsob zavinenia. Poistné plnenie musí byť dohodnuté najmenej v sume 121.000,00 €. Prenajímateľ je oprávnený kedykoľvek počas trvania nájomnej zmluvy vyzvať nájomcu na predloženie dokladov preukazujúcich splnenie povinnosti podľa tohto odseku, a to v lehote do 3 dní odo dňa doručenia žiadosti Prenajímateľa Nájomcovi. 
1. Pokiaľ v jednotlivých ustanoveniach tejto zmluvy nie je dohodnutá osobitná zmluvná pokuta, je Nájomca povinný uhradiť Prenajímateľovi zmluvnú pokutu vo výške 100,00 € za každé porušenie povinností podľa tejto zmluvy, a to aj opakovane až do odstránenia porušenia. 
1. Uplatnením nároku na úhradu ktorejkoľvek zmluvnej pokuty podľa tejto zmluvy nie je dotknuté právo Prenajímateľa na odstúpenie od zmluvy ani nárok na náhradu škody spôsobenej Prenajímateľovi v celom rozsahu, a to aj vo výške presahujúcej uhradenú zmluvnú pokutu. 
Článok 9
Záverečné ustanovenia
1. Táto zmluva o nájme nadobúda platnosť dňom podpisu oprávnenými zástupcami oboch zmluvných strán a účinnosť dňom nasledujúcim po jej zverejnení, v súlade s § 47a ods. 1 zákona č. 40/1964 Zb. Občiansky zákonník. 
1. V súlade s § 9 ods. 2 písm. a) a písm. b),  § 9a ods. 1 písm. a) a § 9aa ods. 1 zákona 138/1991 Zb. o majetku obcí v znení neskorších predpisov bol spôsob prenájmu nehnuteľností uvedených v článku I. tejto Zmluvy a podmienky obchodnej verejnej súťaže na prenájom nehnuteľností uvedených v článku I. tejto Zmluvy schválené Mestským zastupiteľstvom v Trenčíne uznesením č. 1484 zo dňa 17.9.2026, ktoré tvorí neoddeliteľnú súčasť tejto Zmluvy. 
1. Zmluvu je možné dopĺňať len vo forme písomných dodatkov, ktoré budú podpísané oprávnenými zástupcami oboch zmluvných strán.
1. Táto zmluva sa vyhotovuje v 4-och právne rovnocenných vyhotoveniach, z ktorých  tri vyhotovenia obdrží prenajímateľ a jedno vyhotovenie obdrží nájomca. 
1. Právne vzťahy neupravené touto zmluvou sa riadia ustanoveniami Občianskeho zákonníka. Zmluvné strany si túto zmluvu prečítali, jej obsahu porozumeli a vyhlasujú, že je prejavom ich slobodnej vôle. 
V Trenčíne dňa ................					V Trenčíne dňa ...................
..........................................					.............................................
za prenajímateľa					za nájomcu

.......................................... 				...........................................
primátor mesta					
